32000D0020
L 006/60
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 декември 1999 година
за установяване на ветеринарно-санитарни сертификати за внос от трети страни на желатин, предназначен за консумация от човека, и на суровини за производство на желатин, предназначен за консумация от човека
(нотифицирано под № C(1999) 3989)
(текст от значение за ЕИП)
(2000/20/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (1), последно изменена с Решение 1999/724/EО на Комисията (2), и по-специално член 10, буква в) от нея,
като има предвид, че:
(1)
Глава 4 от приложение II към Директива 92/118/ЕИО установява специфичните ветеринарно-санитарни изисквания за производството на желатин, предназначен за консумация от човека. Установени са също така специфични изисквания за внос от трети страни на желатин, предназначен за консумация от човека и на суровини за производство на желатин, предназначен за консумация от човека.
(2)
Следва да бъдат изготвени образци на ветеринарно-санитарни сертификати, които да придружават вноса на желатин, предназначен за консумация от човека и вноса на суровини за производство на желатин, предназначен за консумация от човека.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Настоящото решение установява образците на ветеринарно-санитарни сертификати за внос на желатин, предназначен за консумация от човека, и внос на суровини за производство на желатин, предназначен за консумация от човека.
Член 2
Всяка пратка желатин, предназначен за консумация от човека, се придружава от ветеринарно-санитарен сертификат, установен в приложение I към настоящото решение.
Член 3
Всяка пратка със суровини за производство на желатин, предназначен за консумация от човека, се придружава от ветеринарно-санитарен сертификат, установен в приложение II към настоящото решение.
Член 4
Ветеринарно-санитарният сертификат, посочен в членове 2 и 3, се състои от един лист и се попълва на поне един от официалните езици на държавата-членка, през която пратката влиза за първи път в Общността, и на поне един официален език на държавата-членка по местоназначение.
Член 5
Настоящото решение се прилага от 1 юни 2000 г.
Член 6
Адресати на настоящото решение са държавите-членки.
Съставено в Брюксел на 10 декември 1999 година.